ધર્મેન્દ્રની પહેલી પત્ની તથા સની-બોબી માતા પ્રકાશ કૌર લાઈમ-લાઈટથી દૂર રહે છે. તે ક્યારેય ફિલ્મી પાર્ટી કે ઈવેન્ટમાં જોવા મળી નથી. પ્રકાશ કૌરે ધર્મેન્દ્ર સાથે 1954માં લગ્ન કર્યાં હતાં. તે સમયે ધર્મેન્દ્રની ઉંમર 19 વર્ષની હતી. જ્યારે ધર્મેન્દ્રે ફિલ્મ્સમાં એન્ટ્રી લીધી ત્યારે સની દેઓલનો જન્મ થઈ ચૂક્યો હતો. ધર્મેન્દ્ર-પ્રકાશને ચાર સંતાનો(બે દીકરાઓ, સની-બોબી, બે દીકરીઓ, અજેતા-વિજેતા) છે. ફિલ્મમાં કામ કરતા કરતા ધર્મેન્દ્રના સંબંધો હેમામાલિની સાથે બંધાયા હતાં. બંને વચ્ચેના અફેરની ચર્ચા તે સમયે બોલિવૂડમાં થતી હતી.